Llista i classifica les entitats que s'esmenten al text següent:
Pilar Bertran Vallès (Barcelona, 24 de juliol de 1905 - Barcelona, 13 de novembre de 1998) fou la primera directora de la Biblioteca Popular de Manresa des de la seva creació el 1928 fins el 1935. Filla del metge barceloní Joan Bertran Figueras, pioner de la medicina natural i l'homeopatia, i de Rosa Vallès Morgades, mestra i filla de l'alcalde de Torrelles de Foix, tenia un germà i quatre germanes, una de les quals fou la pedagoga Montserrat Bertrán Vallès. L'any 1923 amb 18 anys ingressà a l'Escola Superior de Bibliotecàries creada per la Mancomunitat de Catalunya, una de les més innovadores i capdavanteres d'Europa. A partir del curs 1924-25 els canvis que s'havien iniciat amb la Dictadura de Primo de Rivera, van fer que l'escola perdés part de la seva essència i passés a denominar-se Escuela Superior de la Mujer. Pilar Bertran s'hi va graduar el 1927 amb la qualificació de sobresaliente, i va obtenir la titulació de bibliotecaria, archivera y funcionaria. La desaparició de la Mancomunitat va fer que la Diputació de Barcelona assumís el control de les biblioteques de la seva àrea. S'havia intensificat la repressió de la llengua catalana i s'obligava els funcionàris a redactar els documents oficials i els anuaris en castellà. Malgrat tot, augmentà el nombre de biblioteques; el 1927 obrí portes la de Granollers i el 1928 la de Manresa. Pilar Bertran Vallés fou nomenada directora de la biblioteca manresana. El 24 de gener de 1928 prengué possessió del càrrec i un mes més tard s'hi incorporà Emília Fernández com a auxiliar. Encara no disposaven d'un lloc adequat i van començar a catalogar i registrar els llibres a Barcelona fins que el mes de setembre d'aquell mateix any van poder ocupar l'espai destinat a biblioteca a la planta baixa de l'Institut Lluís de Peguera. La inauguració oficial es va fer el 21 de febrer de 1929 diada de la festa de la Llum.
Pilar Bertran Vallès : persona, Barcelona : Entitat_Geopolítica, Biblioteca Popular de Manresa : edifici, Joan Bertran Figueras : persona, Rosa Vallès Morgades : persona, Torrelles de Foix : Entitat_Geopolítica, Montserrat Bertrán Vallès : persona, Escola Superior de Bibliotecàries : educació, Mancomunitat de Catalunya : govern, Europa : ubicació, Escuela Superior de la Mujer : educació, Pilar Bertran : persona, Mancomunitat : govern, Diputació de Barcelona : govern, Granollers : Entitat_Geopolítica, Manresa : Entitat_Geopolítica, Pilar Bertran Vallés : persona, Emília Fernández : persona, Institut Lluís de Peguera : educació, Dictadura de Primo de Rivera : esdeveniment_polític